CELEX: 62010CN0255
Language: sk
Date: 2010-03-23 00:00:00
Title: Vec C-255/10: Návrh na začatie prejudiciálneho konania, ktorý podal Tribunale di Roma (Taliansko) 23. marca 2010 — trestné konanie proti Alessandrovi Sacchimu

31.7.2010   
            
            
               SK
            
            
               Úradný vestník Európskej únie
            
            
               C 209/27
            
         Návrh na začatie prejudiciálneho konania, ktorý podal Tribunale di Roma (Taliansko) 23. marca 2010 — trestné konanie proti Alessandrovi Sacchimu
   (Vec C-255/10)
   ()
   2010/C 209/38
   Jazyk konania: taliančina
   
      Vnútroštátny súd, ktorý podal návrh na začatie prejudiciálneho konania
   
   Tribunale di Roma
   
      Účastník trestného konania pred vnútroštátnym súdom
   
   Alessandro Sacchi
   
      Prejudiciálna otázka
   
   Aký je výklad článkov 43 ES a 49 ES s ohľadom na slobodu usadiť sa a na slobodné poskytovanie služieb v oblasti stávok na športové podujatia a tiež s prihliadnutím na zásadu účinnej súdnej ochrany na účely rozhodnutia, či citované ustanovenia Zmluvy umožňujú takú vnútroštátnu právnu úpravu, ktorá stanovuje monopolný režim v prospech štátu a systém koncesií a povolení, ktorý v rámci určeného počtu koncesií upravuje: a) existenciu všeobecnej metodiky ochrany držiteľov koncesií vydaných v minulosti na základe konania, v ktorom boli protiprávne vylúčené niektoré hospodárske subjekty; b) existenciu ustanovení, ktoré fakticky zaručujú zachovanie nadobudnutých obchodných pozícií na základe konania, v ktorom boli protiprávne vylúčené niektoré hospodárske subjekty (ako napríklad zákaz novým koncesionárom umiestniť svoje prevádzky bližšie, než je určitá vzdialenosť od už existujúcich); c) určenie prípadov uplynutia lehoty koncesie a prepadnutia kaucie vo veľmi vysokej sume, medzi ktoré patrí prípad, keď koncesionár priamo alebo nepriamo prevádzkuje činnosť cezhraničných hier, podobných hrám, ktoré sú predmetom koncesie?